Document ID: 31988D0201

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 18ης Φεβρουαρίου 1988
για την έγκριση του σχεδίου ανίχνευσης ορμονικών καταλοίπων που υπέβαλε η Ισπανία
(Το κείμενο στην ισπανική γλώσσα είναι το μόνο αυθεντικό)
(88/201/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 86/469/ΕΟΚ του Συμβουλίου της 16ης Σεπτεμβρίου 1986 σχετικά με την εξέταση των ζώων και του νωπού κρέατος για την παρουσία καταλοίπων (1), και ιδίως το άρθρο 4,
Εκτιμώντας:
ότι, με επιστολή της 3ης Σεπτεμβρίου 1987, η Ισπανία ανακοίνωσε στην Επιτροπή σχέδιο που καθορίζει τα μέτρα που εγκρίθηκαν σε εθνικό επίπεδο για την ανίχνευση καταλοίπων των ουσιών που αναφέρονται στο παράρτημα Ι στοιχείο Α ομάδες Ι και ΙΙ της οδηγίας 86/469/ΕΟΚ·
ότι, μετά από εξέταση, αποδείχθηκε ότι το τροποποιημένο σχέδιο είναι σύμφωνο με τις διατάξεις της οδηγίας 86/469/ΕΟΚ, και ιδίως με το άρθρο 4 παράγραφος 1·
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το σχέδιο για την ανίχνευση καταλοίπων των ουσιών που αναφέρονται στο παράρτημα Ι στοιχείο Α ομάδες Ι και ΙΙ της οδηγίας 86/469/ΕΟΚ που υπέβαλε η Ισπανία.
Άρθρο 2
Η Ισπανία θέτει σε ισχύ τις νομοθετικές, κανονιστικές και διοικητικές διατάξεις για την εφαρμογή του σχεδίου που αναφέρεται στο άρθρο 1.
Άρθρο 3
Η παρούσα απόφαση απευθύνεται στο Βασίλειο της Ισπανίας.
Βρυξέλλες, 18 Φεβρουαρίου 1988.

Labels: 17
7
3
0
6
18